काठमाडौँ । नेपाली काङ्ग्रेसको केन्द्रीय कार्यसमितिको आज बसेको बैठकले पार्टीको महासमिति बैठकको मिति सार्ने निर्णय गरेको छ ।
पार्टी केन्द्रीय कार्यालय सानेपामा बसेको बैठकले यसअघि मङ्सिर ५ देखि ९ गतेसम्म तोकिएको महासमिति बैठक मङ्सिर २८ देखि पुस ३ गतेसम्म राजधानीमा गर्ने निर्णय गरेको छ ।
बैठकले विधान संशोधन मस्यौदामाथि केन्द्रीय समितिमा छलफल गर्न समय अपुग भएको भन्दै महासमिति बैठक पछाडि सार्ने निर्णय गरेको पार्टी प्रवक्ता विश्वप्रकाश शर्माले जानकारी दिनुभयो ।
बैठकले नेपाल लोकतान्त्रिक फोरमसँग पार्टी एकीकरणका क्रममा भएको सहमतिअनुसार नेता विजयकुमार गच्छदारलाई उपसभापति बनाउने निर्णय पनि गरेको छ ।
फोरमसँग भएका बाँकी सहमति कार्यान्वयनका विषयमा अध्ययन गर्न बैठकले उपसभापति विमलेन्द्र निधिको संयोजकत्वमा पाँच सदस्यीय समिति गठन गरेको छ ।
यसैगरी पार्टीको लेखापरीक्षण समितिका संयोजकमा केन्द्रीय सदस्य श्याम घिमिरेलाई मनोनयन गर्ने निर्णय गरिएको प्रवक्ता शर्माले जानकारी दिनुभयो ।
नेपालगञ्ज उपमहानगरपालिका–२३ तेलीयनपुरमा निर्माण भइरहेको ल्याण्डफिल्ड साइट निर्माण कार्य अन्तिम चरणमा
तनहुँको दमौलीमा मगर सांस्कृतिक संग्रहालय भवन निर्माणको लागि आर्थिक सङ्कलनका लागी मगर समाज सुधार समितिका सदस्यहरु देउसी भैलो खेल्दै । तस्बिर: रासस